ข้อบัญญัติองค์การบริหารส่วนตำบลแม่สุกข้อบัญญัติองค์การบริหารส่วนตำบลแม่สุกเรื่องการบริหารกิจการและการบำรุงรักษาระบบประปาหมู่บ้านพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลแม่สุกว่าด้วยการบริหารกิจการและการบำรุงรักษาระบบประปาหมู่บ้านอาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลแม่สุก โดยความเห็นชอบของสภาองค์การบริหารส่วนตำบลแม่สุกและนายอำเภอแม่ใจจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแม่สุก เรื่อง การบริหารกิจการและการบำรุงรักษาระบบประปาหมู่บ้านพ.ศ. ๒๕๕๘ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลแม่สุกตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลแม่สุกข้อ๓ ให้นายกองค์การบริหารส่วนตำบลแม่สุกเป็นผู้รักษาการให้เป็นไปตามข้อบัญญัตินี้และให้มีอำนาจตีความวินิจฉัยปัญหาที่เกิดจากการบริหารกิจการและการบำรุงรักษาระบบประปาหมู่บ้านให้นายกองค์การบริหารส่วนตำบลแม่สุกมีอำนาจออกประกาศข้อกำหนด หลักเกณฑ์และวิธีปฏิบัติเพื่อดำเนินการให้เป็นไปตามข้อบัญญัตินี้กิจการประปาหมู่บ้านใดไม่อาจบริหารกิจการประปาต่อไปได้หรือการบริหารกิจการประปาก่อให้เกิดความเสียหายจนประชาชนไม่สามารถใช้น้ำได้หรือมติของที่ประชุมใหญ่ผู้ใช้น้ำส่งมอบการบริหารให้องค์การบริหารส่วนตำบลแม่สุกบริหารจัดการให้นายกองค์การบริหารส่วนตำบลแม่สุกเป็นผู้วินิจฉัยชี้ขาดว่าจะดำเนินการวิธีการใดโดยคำวินิจฉัยของนายกองค์การบริหารส่วนตำบลแม่สุกให้เป็นที่สิ้นสุดหมวด ๑บททั่วไป ข้อ๔ ในข้อบัญญัตินี้กิจการประปา หมายความว่า การประปาที่อยู่ในความควบคุมดูแลรับผิดชอบขององค์การบริหารส่วนตำบลแม่สุกเจ้าพนักงานส่วนท้องถิ่น หมายความว่านายกองค์การบริหารส่วนตำบลแม่สุกหรือผู้ที่นายกองค์การบริหารส่วนตำบลแม่สุกมอบหมายเจ้าพนักงานการประปา หมายความว่าบุคคลซึ่งเจ้าพนักงานส่วนท้องถิ่นมอบหมายให้ปฏิบัติตามข้อบัญญัตินี้ผู้ใช้น้ำ หมายความว่าบุคคลที่ได้ทำสัญญาการใช้น้ำกับองค์การบริหารส่วนตำบลแม่สุกมาตรวัดน้ำ หมายความว่าเครื่องวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเท่าใดประตูน้ำ หมายความว่าเครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำอุปกรณ์ประปา หมายความว่าท่อหรืออุปกรณ์ที่ใช้ประกอบการส่งน้ำให้ผู้ใช้น้ำท่อเมนจ่ายน้ำ หมายความว่าท่อเมนจ่ายน้ำที่องค์การบริหารส่วนตำบลแม่สุกวางผ่านหน้าบ้านผู้ใช้น้ำท่อภายนอก หมายความว่า ท่อที่ต่อจากท่อเมนถึงมาตรวัดน้ำของผู้ใช้น้ำท่อภายใน หมายความว่าท่อที่ต่อจากมาตรวัดน้ำเข้าไปภายในบ้านของผู้ใช้น้ำคณะกรรมการบริหารกิจการประปา หมายความว่าผู้ใช้น้ำในเขตการบริการของกิจการประปาซึ่งได้รับการคัดเลือก/เลือกตั้งจากที่ประชุมใหญ่ผู้ใช้น้ำข้อ๕ ให้กำหนดชื่อของประปาหมู่บ้านเป็นแนวทางเดียวกันดังนี้กิจการประปาหมู่บ้านองค์การบริหารส่วนตำบลแม่สุกประจำหมู่ที่.........../กลุ่มที่...............ข้อ ๖ สถานที่ตั้งของประปาหมู่บ้านตั้งอยู่ที่ภูมิลำเนาของประธานคณะกรรมการบริหารกิจการประปาของแต่ละหมู่บ้านหรือกลุ่มหมวด ๒การบริหารกิจการประปา ข้อ๗ กิจการประปาเป็นทรัพย์สินขององค์การบริหารส่วนตำบลแม่สุกโดยมอบให้แต่ละหมู่บ้านหรือกลุ่มบริหารจัดการพร้อมทั้งบำรุงรักษาโดยคณะกรรมการบริหารกิจการประปาข้อ๘ คณะกรรมการบริหารกิจการประปาจะต้องได้รับการคัดเลือกหรือเลือกตั้งจากสมาชิกผู้ใช้น้ำประปาวิธีการคัดเลือกหรือเลือกตั้งให้ใช้วิธีการโดยเปิดเผยหรือโดยวิธีลับแล้วรายงานผลการดำเนินการให้องค์การบริหารส่วนตำบลแม่สุกทราบให้นายกองค์การบริหารส่วนตำบลแม่สุกเป็นผู้ลงนามแต่งตั้งคณะกรรมการบริหารกิจการประปาและให้มีวาระการดำรงตำแหน่งคราวละ๒ ปีนับแต่วันแต่งตั้งข้อ๙ ให้คณะกรรมการบริหารกิจการประปามีอำนาจ(๑)ออกระเบียบ หรือข้อบังคับของกิจการประปาโดยผ่านความเห็นชอบจากที่ประชุมของสมาชิกผู้ใช้น้ำประปามากกว่ากึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดหรือแย้งกับข้อบัญญัตินี้(๒)ออกระเบียบที่มีรายละเอียดแตกต่างหรือขัดแย้งจากข้อบัญญัตินี้โดยได้รับความเห็นชอบจากคณะกรรมการวินิจฉัยตามข้อ ๓๖ วรรคสามให้ผู้บริหารกิจการประปาแต่ละกลุ่มหรือหมู่บ้านสำเนาระเบียบหรือข้อบังคับของแต่ละหมู่บ้านหรือกลุ่มพร้อมทะเบียนผู้ใช้น้ำส่งให้องค์การบริหารส่วนตำบลแม่สุกเก็บไว้๑ ชุดเมื่อเห็นเป็นการสมควรเพื่อประโยชน์ของผู้ใช้น้ำสภาพเศรษฐกิจ สังคม คณะผู้บริหารกิจการประปาอาจขอแก้ไขระเบียบหรือข้อบังคับโดยผ่านมติความเห็นชอบจากที่ประชุมผู้ใช้น้ำมากกว่ากึ่งหนึ่งและให้นำความในวรรคสองมาใช้บังคับโดยอนุโลมข้อ๑๐ การประชุมสมาชิกผู้ใช้น้ำต้องมีสมาชิกเข้าประชุมเกินกว่าครึ่งหนึ่งของจำนวนสมาชิกผู้ใช้น้ำทั้งหมดจึงถือว่าครบองค์ประชุมหมวด ๓องค์ประกอบ อำนาจ สิทธิและหน้าที่ของกรรมการบริหารกิจการประปา ข้อ๑๑ ให้คณะกรรมการบริหารกิจการประปามีหน้าที่บริหารกิจการและบำรุงรักษาระบบประปาหมู่บ้านให้สามารถบริการผู้ใช้น้ำในเขตการให้บริการอย่างทั่วถึงตลอด๒๔ ชั่วโมงข้อ ๑๒ คณะกรรมการบริหารกิจการประปาให้กำหนดจำนวนไม่เกิน๗ คน โดยพิจารณาจากปริมาณงานหรือจากจำนวนผู้ใช้น้ำและอย่างน้อยต้องมีกรรมการดังนี้(๑)ประธาน(๒)รองประธาน(๓)เหรัญญิก(๔)อื่น ๆ (ตามความเหมาะสม)ข้อ๑๓ คณะกรรมการบริหารกิจการประปามีอำนาจหน้าที่(๑)บริหารกิจการประปาตามระเบียบ ข้อบังคับของกิจการประปาแต่ละหมู่บ้าน(๒)บริหารกิจการประปาให้เป็นไปตามข้อบังคับและให้เกิดความก้าวหน้าและบริการประชาชนได้อย่างทั่วถึงตลอด๒๔ ชั่วโมง(๓)พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลัก(๔)จัดทำรายงานผลการดำเนินงานให้องค์การบริหารส่วนตำบลแม่สุกทราบและรายงานผลการดำเนินงานให้กับสมาชิกผู้ใช้น้ำตามที่องค์การบริหารส่วนตำบลแม่สุกกำหนด(๕)ควบคุมการทำงานของเจ้าพนักงานการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลแม่สุก ในกรณีที่งบประมาณของการประปาไม่เพียงพอต่อการดำเนินงานของกิจการประปาหมู่บ้านข้อ๑๔ คณะกรรมการบริหารกิจการประปาดำรงตำแหน่งตั้งแต่วันที่ได้รับการแต่งตั้งจากนายกองค์การบริหารส่วนตำบลแม่สุกข้อ๑๕ สถานภาพการเป็นคณะกรรมการบริหารกิจการประปาสิ้นสุดเมื่อ(๑)ตาย(๒)ลาออก(๓)หมดวาระ(๔)ที่ประชุมสมาชิกมีมติให้ออกโดยใช้เสียงเกินกึ่งหนึ่ง(๕)ไม่อยู่ในหมู่บ้านเป็นเวลาติดต่อกันเกิน ๖ เดือนหมวด ๔สิทธิและหน้าที่ของสมาชิกผู้ใช้น้ำ ข้อ ๑๖สมาชิกต้องปฏิบัติตามระเบียบข้อบังคับของการประปาแต่ละหมู่บ้านโดยเคร่งครัดข้อ ๑๗ แสดงความคิดเห็นและให้ความร่วมมือในการบริหารงานของคณะกรรมการหมวด ๕สิทธิและหน้าที่ของเจ้าพนักงานการประปา ข้อ๑๘ เจ้าพนักงานการประปา ได้แก่บุคคลที่คณะกรรมการฯ คัดเลือกให้รับผิดชอบดูแลซ่อมแซมระบบประปา การจัดเก็บค่าน้ำการจัดทำบัญชีอื่น ๆ ตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนดแต่ต้องไม่เกินอัตราที่องค์การบริหารส่วนตำบลแม่สุกกำหนด (ตามบัญชีแนบท้าย)ข้อ๑๙ ให้เจ้าพนักงานการประปาดำเนินการดูแลระบบจ่ายน้ำประปาให้ใช้การได้ตลอด ๒๔ ชั่วโมงข้อ๒๐ ให้เจ้าพนักงานการประปาดำเนินการให้เป็นไปตามที่คณะกรรมการกำหนดหมวด ๖หน้าที่ของผู้ใช้น้ำ ข้อ๒๑ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการบริหารกิจการประปาและเมื่อได้รับความยินยอมแล้วจึงจัดหามาตรวัดน้ำตามมาตรฐานที่คณะกรรมการบริหารกิจการประปากำหนดและต่อน้ำใช้ได้โดยเจ้าพนักงานการประปาข้อ๒๒ การจ่ายค่าธรรมเนียมการขอใช้น้ำค่าปรับ ค่าติดตั้งมาตรวัดน้ำ ให้เป็นไปตามที่คณะกรรมการบริหารกิจการประปากำหนดแต่ไม่เกินอัตราที่องค์การบริหารส่วนตำบลแม่สุกกำหนด (ตามบัญชีแนบท้าย)ข้อ๒๓ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ๒๔ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้ตลอด๒๔ ชั่วโมง หรือห่างจากรั้วไม่เกิน ๑ เมตรข้อ๒๕ การกระทำใด ๆที่ทำให้ทรัพย์สินของประปาเสียหายจะโดยเจตนาหรือไม่ผู้กระทำต้องชดใช้ค่าเสียหายให้แก่การประปาตามจำนวนเงินทั้งหมดข้อ๒๖ หากผู้ใดมีเจตนาจะขโมยน้ำใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆ ก็ตามที่มีเจตนาจะขโมยน้ำใช้ของการประปาการประปาจะงดจ่ายน้ำทันทีและจะต้องเสียค่าปรับให้แก่การประปาในอัตราที่คณะกรรมการบริหารกิจการประปากำหนดแต่ต้องไม่เกินหนึ่งพันบาทข้อ๒๗ กรณีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการบริหารกิจการประปาเป็นลายลักษณ์อักษรและได้รับการอนุญาตจากคณะกรรมการบริหารกิจการประปาเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นสมาชิกผู้ใช้นํ้าอยู่และจะต้องเสียค่าน้ำตามที่การประปาเรียกเก็บข้อ๒๘ ระยะเวลาในการเรียกเก็บค่าน้ำและระยะเวลาการค้างชำระค่าน้ำให้เป็นไปตามที่คณะกรรมการบริหารกิจการประปากำหนดข้อ๒๙ ผู้ใช้น้ำต้องช่วยดูแลมาตรวัดน้ำที่ติดตั้งหากชำรุดเสียหายต้องดำเนินการซ่อมแซมหรือหากต้องการซ่อมแซมหรือเปลี่ยนใหม่ ให้แจ้งคณะกรรมการบริหารกิจการประปาทราบ ทั้งนี้ ภายในเจ็ดวันข้อ ๓๐ ผู้บริหารท้องถิ่น ช่างโยธาคณะกรรมการบริหารกิจการประปาหรือเจ้าพนักงานการประปาหรือผู้ที่ได้รับมอบหมายมีอำนาจเข้าไปตรวจสอบระบบน้ำในอาคารบ้านเรือนของผู้ใช้น้ำเมื่อสงสัยว่ามีการใช้น้ำโดยมิชอบหรืออย่างอื่นที่เกี่ยวข้องข้อ ๓๑ ผู้ใช้น้ำที่เป็นเจ้าของอาคารเช่าหลายหลังแม้จะเป็นเจ้าของอาคารรายเดียวกันต้องติดมาตรวัดน้ำตามจำนวนหลังคาเรือนข้อ๓๒ กรณีบ้านเช่าเมื่อมีผู้เช่าย้ายออกไปหรือว่างด้วยประการใดก็ดีองค์การบริหารส่วนตำบลแม่สุกโดยคณะกรรมการบริหารกิจการประปาจะเรียกเก็บค่าน้ำประปาจากเจ้าของบ้านเช่าหรือผู้ให้เช่าเท่านั้นข้อ๓๓ ผู้ใช้น้ำรายใดจะเลิกการใช้น้ำหรือย้ายสถานที่อยู่หรือโอนให้ผู้อื่นต้องแจ้งให้คณะกรรมการบริหารกิจการประปาทราบเป็นลายลักษณ์อักษรทราบล่วงหน้าไม่น้อยกว่าเจ็ดวันข้อ๓๔ ผู้ใช้น้ำรายใดสงสัยว่าเจ้าพนักงานการประปาบันทึกการใช้น้ำจากมาตรวัดน้ำคลาดเคลื่อนจากความเป็นจริงสามารถขอตรวจสอบได้โดยยื่นคำร้องณ ที่ทำการกิจการประปาหรือตามที่คณะกรรมการบริหารกิจการประปากำหนดเมื่อตรวจสอบแล้วหากปรากฏวาคลาดเคลื่อนจากความจริงคณะกรรมการบริหารกิจการประปาจะคำนวณให้ตามที่ใช้จริงแต่หากตรวจสอบแล้วไม่คลาดเคลื่อนผู้ใช้น้ำ จะต้องเสียค่าน้ำประปาตามความเป็นจริงและจะต้องเสียค่าธรรมเนียมการตรวจสอบตามที่กำหนดท้ายข้อบัญญัตินี้ข้อ๓๕ อัตราค่าน้ำประปา ค่าธรรมเนียมค่าใช้จ่ายอันใด ให้เรียกเก็บตามอัตราที่กำหนดท้ายข้อบัญญัตินี้โดยให้ผู้ใช้น้ำจะต้องชำระค่าน้ำประปาภายในวันที่ ๕ ของเดือน ณ สำนักงานกิจการประปาหรือชำระโดยตรงกับพนักงานเจ้าหน้าที่ผู้ได้รับการมอบหมายหรือแต่งตั้งจากคณะกรรมการบริหารกิจการประปาให้เป็นผู้มีหน้าที่จัดเก็บค่าบริการใช้น้ำประปาผู้ใช้น้ำรายใดไม่ชำระค่าน้ำประปาภายในกำหนดเวลาจะต้องเสียเงินเพิ่มเป็นเบี้ยปรับดังนี้(๑)เกินวันที่ ๕ ของเดือน จำนวน ๕ วันต้องเสียเบี้ยปรับอัตราจำนวนหนึ่งในสามของยอดชำระในแต่ละงวด(๒)เกินวันที่ ๕ ของเดือน จำนวน ๑๐ วันต้องเสียเบี้ยปรับอัตราจำนวนกึ่งหนึ่งของยอดชำระในแต่ละงวด(๓)เกินวันที่ ๕ ของเดือน จำนวน ๑๕ วัน ต้องเสียเบี้ยปรับอัตราจำนวนสองในสามของยอดชำระในแต่ละงวด(๔)เกินวันที่ ๕ ของเดือน ครบกำหนดชำระในงวดถัดไป ต้องเสียเบี้ยปรับอัตรา จำนวน ๑เท่าของยอดชำระในแต่ละงวดข้อ๓๖ กิจการประปาทรงไว้ซึ่งสิทธิในการเปลี่ยนแปลงอัตราค่าน้ำตามสภาพเศรษฐกิจข้อเท็จจริงของต้นทุนการผลิตและจะประกาศให้ผู้ใช้น้ำทราบล่วงหน้าไม่น้อยกว่า ๓๐ วัน ทั้งนี้ ไม่เกินอัตราที่กำหนดท้ายข้อบัญญัตินี้ในกรณีที่ไม่สามารถหาข้อยุติได้ให้คณะกรรมการบริหารกิจการประปายื่นเรื่องให้องค์การบริหารส่วนตำบลแม่สุกพิจารณาคำวินิจฉัยขององค์การบริหารส่วนตำบลแม่สุกให้เป็นที่สุดเมื่อองค์การบริหารส่วนตำบลแม่สุกได้รับเรื่องตามวรรคสองให้ดำเนินการแต่งตั้งคณะกรรมการวินิจฉัยโดยให้นายกองค์การบริหารส่วนตำบลแม่สุกหรือผู้ซึ่งนายกองค์การบริหารส่วนตำบลแม่สุกมอบหมายเป็นประธานประธานสภาองค์การบริหารส่วนตำบลแม่สุก สมาชิกสภาองค์การบริหารส่วนตำบลแม่สุกที่อยู่ในเขตการให้บริการของกิจการประปาตัวแทนผู้ใช้น้ำจำนวนสองคนเป็นกรรมการและให้ปลัดองค์การบริหารส่วนตำบลแม่สุกเป็นกรรมการและเลขานุการข้อ ๓๗ ห้ามมิให้ผู้ใช้น้ำใช้เครื่องสูบน้ำโดยตรงจากท่อภายนอกหรือท่อภายในหากจะใช้เครื่องสูบน้ำให้ต่อท่อภายในลงถังเก็บน้ำเสียก่อนแล้วจึงจะสามารถใช้เครื่องสูบน้ำจากถังเก็บน้ำเข้าท่อภายในบ้านกรณีผู้ใช้น้ำจะติดตั้งระบบท่อภายในให้สามารถใช้ได้ทั้งน้ำประปาและบ่อน้ำตื้นภายในบ้านจะต้องได้รับอนุญาตจากคณะกรรมการบริการกิจการประปาและจะต้องติดตั้งประตูน้ำเพื่อป้องกันน้ำไหลย้อนกลับเข้าสู่ระบบประปาหมู่บ้านหมวด ๗การเงิน การบัญชี ข้อ๓๘ รายได้ของกิจการประปา หมายถึง(๑)เงินค่าน้ำ(๒)เงินค่าธรรมเนียม(๓)เงินค่าปรับ(๔)เงินบริจาค(๕)เงินที่ได้รับการอุดหนุนจากองค์การบริหารส่วนตำบลแม่สุกข้อ๓๙ รายจ่ายของกิจการประปา หมายถึง(๑)ค่าใช้จ่ายในการดำเนินการเกี่ยวกับระบบผลิตน้ำและระบบการจ่ายน้ำประปา(๒)ค่าใช้จ่ายในการบำรุงรักษาซ่อมแซมและการขยายกิจการประปา(๓)ค่าใช้จ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุ อุปกรณ์(๔)ค่าใช้จ่ายอื่น ๆ ตามที่องค์การบริหารส่วนตำบลแม่สุกกำหนด เช่น ค่าเบี้ยประชุมหรือค่าตอบแทนกรรมการ (ตามบัญชีแนบท้าย)ข้อ ๔๐ ให้คณะกรรมการบริหารกิจการประปาได้รับสิทธิในการใช้น้ำตามบัญชีแนบท้ายข้อบัญญัตินี้ข้อ๔๑ ให้คณะกรรมการบริหารกิจการประปารายงานผลการดำเนินงานการเงิน ตามแบบรายงานที่องค์การบริหารส่วนตำบลแม่สุกกำหนดให้องค์การบริหารส่วนตำบลแม่สุกทราบเดือนละ ๑ ครั้ง ไม่เกินวันที่ ๑๕ของเดือนถัดไปข้อ๔๒ การเก็บรักษาเงินให้มีบัญชีเงินฝากธนาคารในนามกองทุนบริหารกิจการประปาหมู่บ้าน......../กลุ่มที่.............. ไว้ ณ ธนาคารของรัฐ เมื่อมีรายรับเกิดขึ้นจะต้องนำฝากธนาคารภายใน ๑๕ วันโดยประธาน เหรัญญิกหรือผู้ได้รับมอบหมายหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามวงเงินที่คณะกรรมการบริหารกิจการประปากำหนดแต่ไม่เกินห้าพันบาทข้อ ๔๓ การเบิกถอนเงินต้องมีลายมือชื่อกรรมการไม่น้อยกว่า๒ ใน ๓ และหนึ่งในนั้นต้องมีลายมือชื่อประธานเป็นผู้ลงนามในการเบิกถอนด้วยทุกครั้งข้อ๔๔ การเงินและบัญชีรูปแบบการจัดทำบัญชีของคณะกรรมการให้เป็นไปตามระเบียบหรือข้อบังคับของแต่ละกิจการประปาประจำหมู่บ้านนั้นกำหนดองค์การบริหารส่วนตำบลแม่สุกมีอำนาจตรวจสอบการเงินและบัญชีในระยะเวลาตามที่เห็นสมควรอย่างน้อยปีละสองครั้งหากพบข้อบกพร่องให้แจ้งให้คณะกรรมการบริหารกิจการประปาดำเนินการแก้ไขให้ถูกต้องทันทีหมวด ๘บทกำหนดโทษ ข้อ๔๕ ผู้ใช้น้ำรายใดปฏิบัติฝ่าฝืนข้อ๓๗ คณะกรรมการบริหารกิจการประปาจะงดจ่ายน้ำเข้าอาคารทันทีเมื่อตรวจพบข้อ๔๖ ผู้ใช้น้ำรายใดเจ้าพนักงานการประปาเรียกเก็บค่าน้ำแล้วเพิกเฉยมีเจตนาไม่ยอมชำระหรือหลีกเลี่ยงด้วยประการใดก็ดีคณะกรรมการบริหารกิจการประปาจะออกใบเตือนแจ้งหนี้ให้ทราบและให้ชำระค่าหนี้น้ำประปาณ สำนักงานกิจการประปาโดยทันที พร้อมทั้งชำระเบี้ยปรับตามข้อ ๓๕เมื่อพ้นกำหนดวรรคหนึ่งแล้วคณะกรรมการบริหารกิจการประปาจะดำเนินการงดการจ่ายน้ำประปาเข้าอาคารทันทีข้อ๔๗ ผู้ใดละเมิดข้อบัญญัตินี้จนทำให้เกิดการเสียหายแก่กิจการประปาด้วยประการใดก็ดีให้ผู้นั้นชดใช้ค่าเสียหายแก่กิจการประปาเท่าที่กิจการประปาได้จ่ายไปเพื่อการนั้นและเสียค่าปรับไม่เกิน๑,๐๐๐ บาทหรือคณะกรรมการบริหารกิจการประปาอาจพิจารณาส่งเรื่องให้องค์การบริหารส่วนตำบลแม่สุกจัดการหาทางออกร่วมกันหรือดำเนินคดีตามกฎหมายเมื่อองค์การบริหารส่วนตำบลแม่สุกได้รับเรื่องดังกล่าวตามความในวรรคแรกให้ดำเนินการแต่งตั้งคณะกรรมการขึ้นมาคณะหนึ่งเพื่อพิจารณาข้อปัญหาดังกล่าวองค์ประกอบจำนวน คณะกรรมการ ให้นำความในข้อ ๓๖ วรรคสาม มาใช้บังคับโดยอนุโลมข้อ๔๘ ผู้ใดไม่ชำระค่าใช้น้ำประปาสองงวดติดกันคณะกรรมการบริหารกิจการประปาจำต้องดำเนินการงดการจ่ายน้ำหากผู้ใช้น้ำมีความประสงค์ที่จะขอใช้น้ำใหม่ต้องชำระหนี้ที่ค้างทั้งหมดให้เรียบร้อยพร้อมทั้งเบี้ยปรับแล้วจึงจะดำเนินการตามข้อ ๒๑และชำระค่าธรรมเนียมการขอใช้น้ำเพิ่มอีกหนึ่งเท่าของอัตราปกติข้อ๔๙ ผู้ใดจงใจใช้น้ำโดยไม่ผ่านมิเตอร์หรือวิธีใดก็ตามจะถูกงดจ่ายน้ำ ทันทีและคณะกรรมการบริหารกิจการประปาจะดำเนินการตามกฎหมายต่อไปข้อ๕๐ ผู้ใดจงใจทำให้มาตรวัดน้ำมีการกลับหรือสลับหรือวิธีอื่นซึ่งมีเจตนาให้เสียค่าน้ำลดลงหรือน้อยลงโดยเจตนา ต้องระวางโทษปรับไม่เกิน ๑,๐๐๐ บาทและคณะกรรมการบริหารกิจการประปาจะดำเนินคดีตามกฎหมายข้อ๕๑ ผู้ใดจงใจต่อท่อประปานอกมาตรวัดน้ำเข้าอาคารหรือเพื่อใช้น้ำโดยเจตนาหลีกเลี่ยงการชำระเงินต้องระวางโทษปรับไม่เกิน๑,๐๐๐ บาท และคณะกรรมการบริหารกิจการประปาจะดำเนินคดีตามกฎหมายข้อ๕๒ ผู้ใช้น้ำรายใดยินยอมหรือรู้แล้วแต่เพิกเฉยปล่อยให้ผู้อื่นต่อพวงน้ำประปาจากอาคารบ้านเรือนจากหลังที่ได้รับอนุญาตไปสู่อีกหลังหนึ่งผู้นั้นจะถูกพักการใช้น้ำจำนวน ๑ เดือน และต้องระวางโทษปรับไม่เกิน ๑,๐๐๐ บาท และอาจถูกดำเนินคดีตามกฎหมายข้อ๕๓ บรรดาโทษที่กำหนดไว้ในข้อบัญญัตินี้หากผู้ซึ่งต้องได้รับโทษยินยอมชำระค่าปรับตามที่คณะกรรมการบริหารกิจการประปาเปรียบเทียบปรับให้ถือว่าคดีเป็นอันเลิกกันตามกฎหมายว่าด้วยการนั้นกำหนดข้อ๕๔ ค่าธรรมเนียมการใช้น้ำ ค่าธรรมเนียมค่าใช้จ่าย ค่าปรับ เบี้ยปรับ และหรือเงินอื่นใดที่ชำระให้แก่สำนักงานกิจการประปาซึ่งเกิดจากการบริหารกิจการประปา ให้ถือเป็นรายได้ของกิจการประปาบทเฉพาะกาล ข้อ๕๕ ให้กิจการประปาในเขตพื้นที่องค์การบริหารส่วนตำบลแม่สุกที่มีอยู่ณวันที่ข้อบัญญัตินี้มีผลใช้บังคับดำเนินการคัดเลือกคณะกรรมการบริหารกิจการประปาให้แล้วเสร็จภายใน๓๐ วัน หากพ้นกำหนดนี้แล้ว ให้อำนาจนายกองค์การบริหารส่วนตำบลแม่สุกแต่งตั้งคณะกรรมการตามความในข้อ๓๖ วรรคสาม เพื่อแต่งตั้งคณะกรรมการบริหารกิจการประปาในพื้นที่นั้น ๆข้อ๕๖ ให้คณะกรรมการบริหารกิจการประปาชุดแรกของแต่ละหมู่บ้านดำเนินการประชุมผู้ใช้น้ำในเขตการให้บริการและดำเนินการออกข้อบังคับการใช้น้ำของแต่ละกลุ่มให้แล้วเสร็จภายใน๖๐ วันนับแต่วันที่ได้รับการแต่งตั้งโดยมีเนื้อหาและข้อความสอดคล้องกับข้อบัญญัตินี้ประกาศ ณ วันที่ ๙พฤศจิกายน พ.ศ. ๒๕๕๘จตุรงค์ สุวรรณะนายกองค์การบริหารส่วนตำบลแม่สุก[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลแม่สุกเรื่อง การบริหารกิจการและการบำรุงรักษาระบบประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)วิศนี/ปริยานุช/จัดทำ๒๔ กุมภาพันธ์๒๕๕๙นุสรา/ตรวจ๒ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๓๗ ง/หน้า ๑๔๔/๘ กุมภาพันธ์ ๒๕๕๙